stanford-oval/wikipedia huggingface dataset:
Pargas svenska gymnasium

| Pargas svenska gymnasium |
| --- | --- |
Sijainti:  Koulukatu 14 (Skolgatan 14), 21600 Parainen
Koordinaatit:  60.3016°N, 22.2914°E
Tyyppi:  ruotsinkielinen lukio
Perustettu:  1946
Rehtori:  Annika Gustafsson
Oppilaita:  183 (2023)
Verkkosivut
Pargas svenska gymnasium on Varsinais-Suomen maakunnan Paraisten kaupungissa toimiva, vuonna 1946 perustettu ruotsinkielinen lukio. Syksyllä 2023 Paraisten lukiossa opiskeli 183 opiskelijaa.
Syksystä 2023 lähtien lukio on sijainnut kaupungin uudessa kaksikielisessä koulukampuksessa (Oppimiskeskus Brava). Samassa yli 700 koululaisen ja opiskelijan oppimiskeskuksessa toimivat myös Paraistenseudun koulu, Sarlinska skolan, Paraisten lukio ja ammatillinen oppilaitos Axxell. Tilat ovat oppilaitosten yhteiskäytössä. Paraisten ruotsinkielinen lukio tarjoaa yleislukion täydennyksenä yrittäjyyteen liittyviä opintoja ja mahdollisuuden urheiluharjoitteluun. Paraisten suomen- ja ruotsinkieliset lukiot tekevät yhteistyötä. Pargas svenska gymnasiumin opiskelijat voivat halutessaan valita myös suomenkielisen lukion kursseja.
Pargas svenska gymnasium pärjäsi erinomaisesti STT:n vuosien 2023 ja 2024 lukiovertailussa. Myös useana aiempana vuonna lukio on löytynyt Suomen parhaimpien lukioiden joukosta. STT:n lukiovertailuissa paremmuus määritellään opiskelijoiden oppimistuloksena edellisen kolmen vuoden aikana ylioppilaskirjoitusten arvosanoihin verrattuna. Oppilaitokset, joissa opiskelijoiden arvosanat nousevat keskimäärin eniten, saavat parhaimmat arviot. STT:n lukiovertailu ei kerro lukion oppilaiden absoluuttista tasoa ylioppilaskirjoituksissa. Pelkkä yo-tulosten vertailu nostaisi kärkeen erityisesti lukioita, joihin pääsee jo valmiiksi korkean keskiarvon saaneita  opiskelijoita.
Jussi Isokoski

Jussi Isokoski
Jussi Isokoski (s. marraskuu 1981 lähde?) on Tuupa Records Oy:n toimitusjohtaja, mediapersoona, Áillohaš-palkittu musiikkituottaja, tv-juontaja, muusikko ja kunnallispoliitikko. Syntyperältään hän on isänsä puolelta inarinsaamelainen.
Isokoski asuu Raahessa ja on toiminut kunnanvaltuutettuna Keskustan listoilta. Hänet valittiin valtuustoon ensimmäisen kerran vuonna 2012, jolloin hän sai 101 ääntä. Elokuussa 2020 Isokoski ilmoitti, ettei aio asettua ehdolle seuraavan vuoden kuntavaaleissa.
Musiikki

Isokoski on soittanut lukuisissa kokoonpanoissa. Tärkeimmäksi asiaksi Isokoski sanoo saamelaisen musiikin tuottamisen ja julkaisemisen. Se auttaa kieltä ja kulttuuria säilymään sekä kehittymään.
Jussi Isokoski perusti ensimmäisen yrityksensä vuonna 2004. Nimenomaan saamelaisen musiikin julkaisu kanavaksi. Sittemmin yhtiö on kasvanut yhdeksi pohjois-suomen merkittävämmistä tapahtumatekniikka palveluita tarjoavista yrityksistä.
Tuupa Records Oy: on vuonna 2004 Jussi Isokosken johdolla perustettu media-alan yritys, joka tunnetaan festivaalien, konserttien ja yritysjuhlien äänentoiston ja valaistuksen laadukkaasta toteutuksesta. Vuonna
2018 Tuupa Records Oy fuusioitui kiertuetekniikkaan sekä äänentoistojärjestelmien suunnitteluun ja asennukseen erikoistuneen Ylivieskan Äänentoistopalvelun kanssa. Ylivieskan Äänentoiston omistaja, Suomen kovimpana roudarinakin tunnettu Mikko Mäki, jatkoi fuusioituneen yrityksen johtamista yhdessä Isokosken kanssa. Fuusion jälkeen yritys jatkoi toimintaa Tuupa Records Oy -nimen alla.
Huomionosoitukset

Raahen Vuoden nuori yrittäjä -palkinto 2009
Raahen Kaupungin kulttuuripalkinto 2010
Valtakunnallinen Vuoden nuori yrittäjä finaali 2013
Ijahis idja -palkinto 2014
Áillohaš –palkinto Norja Jussi Isokoski 2016
Ellos deatnu -kunniakirja 2017
Raahen Vuoden Yrittäjä -palkinto 2019
Suomen yrittäjien Kultainen ansioristi 2024
PRO RAAHE mitali 2024
Aiheesta muualla

http://www.tuuparecords.fi/
http://www.vaylanpyorre.com/jussi-isokoski-sai-aillohas-palkinnon-onnittelut/
https://vimeo.com/124284185
http://yle.fi/uutiset/jussi_isokoski_illudii_aillohas-balkkasumis_mus_ii_lean_makkarge_diehtu_olles_hommas/7911921
Vesa-Matti Loiri paljasti julkkishuijarin, Isokosken levy-yhtiö uhrina. Iltalehti 9.4.2008.
| --- | --- |
Auktoriteettitunnisteet: Taiteenala :  MusicBrainz
House of Balloons

| House of Balloons The Weeknd |
| --- | --- | --- |

Mixtapen tiedot
 Äänitetty : 2010-2011
 Julkaistu: 21. maaliskuuta, 2011
 Formaatti: LP, digitaalinen, CD
 Tuottaja(t): Doc McKinney, Illangelo, Cirkut, Jeremy Rose, Rainer, The Weeknd
 Tyylilaji: Vaihtoehtoinen R&B
 Kesto: 49.34
 Levy-yhtiö: XO
The Weekndin muut julkaisut
|   | House of Balloons 2011 | Thursday 2011 |
Singlet albumilta House of Balloons
 ”Wicked Games” Julkaistu: 25. syyskuuta 2012  ”Twenty Eight” Julkaistu: 13. marraskuuta 2012
House of Balloons on kanadalaisen R&B-laulajan The Weekndin debyyttimixtape, joka julkaistiin vuoden 2011 maaliskuussa artistin oman levy-yhtiön XOn kautta. Mixtape julkaistiin alun perin Weekndin omalla nettisivulla, josta sen pystyi lataamaan ilmaiseksi. Teos sai suhteellisen laajaa huomiota Weekndin silloin vielä anonyymin identiteetin ja rap-artisti Draken blogijulkaisun takia sekä kappaleen "High for This" esiinnyttyä televisiosarjassa Entourage. Retrospektiivisesti House of Balloonsin katsotaan olevan yksi vaihtoehtoisen R&B:n edelläkävijöistä, sisältäen vaikutteita rockista, elektronisesta musiikista ja hip hopista. Mixtapen lyrikaalinen sisältö käsittelee muun muassa Weekndin huumeidenkäyttöä ja kokemuksia Torontosta, rakkaudesta ja sydänsuruista.
House of Balloons sai ylistävän vastaanoton kriitikoilta, ketkä korostivat etenkin mixtapen synkkää tunnelmaa, äänimaailmaa ja Weekndin sanoituksia. Mixtape julkaistiin myöhemmin kaupallisesti kokoelmalevyssä Trilogy (2012), joka sisälsi myös singlet "Wicked Games" ja aiemmin julkaisemattoman bonuskappaleen "Twenty Eight". Teoksen alkuperäinen versio julkaistiin uudelleen sen kymmenenvuotispäivänä, sisältäen myös samplet, jotka eivät päätyneet Trilogy-versioon.
Äänitys

House of Balloonsin ensimmäisten kappaleiden äänitys alkoi vuonna 2010, kun Weeknd tapasi tuottaja Jeremy Rosen. Rose ehdotti heidän tekevän yhteistyötä "synkän R&B-projektin" parissa. Duo, joka tässä vaiheessa kutsui itseään nimellä "The Weekend", tuotti yhteensä neljä mixtapella julkaistuista kappaleista: "What You Need", "The Morning", "Loft Music" ja osan kappaleesta "The Party & The After Party". Rose lopetti myöhemmin heidän yhteistyönsä taiteellisten eroavaisuuksien takia, mutta antoi Weekndin ottaa kyseiset kappaleet mukaan sillä ehdolla, että Rose tunnustettaisiin niiden tuottajaksi. Joulukuussa Weeknd latasi kappaleet "What You Need", "The Morning" ja "Loft Music" Youtubeen, jossa ne keräsivät huomiota muun muassa rap-artisti Drakelta sekä useilta mediakanavilta, kuten Pitchforkilta ja The New York Timesilta.
Samoihin aikoihin Weeknd tapasi tuottaja Carlo “Illangelo” Montagnesen heidän työskenneltyä samaan aikaan Toronton studiossa. Heidän yhteistyönsä johti muun muassa kappaleen "Glass Table Girls" demoversion äänitykseen. Aloituskappaleen "High for This" Weeknd äänitti yhdessä tuottaja Cirkutin kanssa, kuka esitteli hänet myös toiselle tuottajalle Doc McKinneylle tammikuussa 2011. McKinney ja Weeknd alkoivat työstämään McKinneyn vuonna 2009 tuottamasta instrumentaalista mixtapen nimikkokappaletta, johon he Weekndin toiveesta lisäsivät räppäämiseen sopivamman version demosta "Glass Table Girls". Kaksikko jatkoi työskentelyä studiossa ja Illangelo liittyi heidän seuraansa myöhemmin tammikuussa.
Seuraavien viikkojen ajan Weeknd, McKinney ja Illangelo ottivat kappaleiden äänittämisessä minimalistisen lähestymistavan. McKinneyn sähkökitaraa lukuunottamatta he välttelivät livesoittimien käyttöä ja hyödynsivät sen sijaan samplausta ja erilaisia tietokoneohjelmia, kuten Ableton Livea, MPC studiota ja Cubasea. Esimerkiksi "The Knowing" äänityksessä McKinney ja Illangelo samplasivat Cocteu Twinsin kappaletta "Cherry-Coloured Funk", kun taas nimikkokappale sisältää elementtejä Siouxsie and the Bansheesin kappaleesta "Happy House". Ajan kuluessa kolmikko tajusi kappaleiden muodostavan selkeän kokonaisuuden ja päättivät julkaista ne yhtenä, ilmaisena mixtapena. Ne, jotka eivät päätyneet House of Balloonsille, julkaistiin myöhemmin Weekndin seuraavalla mixtapella Thursday tai Draken toisella studioalbumilla Take Care.
Vastaanotto

House of Balloons sai ilmestyessään kriitikoilta ylistävän vastaanoton. Mixtape on saanut Metacriticissä keskiarvoksi 87/100, mikä viittaa laajaan, yleiseen arvostukseen. The Village Voicen Sean Fennessey oli vaikuttunut teoksesta, kutsuen sitä "kärsivälliseksi" ja "pääosin upeaksi" sekä huomasi mixtapen jakavan samanlaisuuksia samoihin aikoihin julkaistun Draken debyyttialbumin Thank Me Laterin kanssa. Tyler Fisher kirjoitti Sputnikmusic-sivustolla, että vaikka mixtape oli ilmainen, "se tuntuu todelliselta albumilta, rakkaudella tehdyltä työltä." Exclaim!-sivuston kriitikko Maegan McGregor nimesi House of Balloonsin yhdeksi vuoden 2011 parhaimmista debyyteista. Consequence of Soundin Daniel Koren kehui etenkin Weekndin sanoituksia niiden "kivuliaaliasta aitoudesta" ja omaperäisyydestä R&B:ssä. Vaikka The Guardianin Tom Ewing ei pitänyt Weekndin laulusuorituksia ja sanoituksia "R&B:n standardeihin verrattuna" kovinkaan vahvana, hän katsoi mixtapen aavemaisen tunnelman kuvastavan taidokkaasti sitä, kun "hauskanpito ei ole oikeastaan hauskaa."
Metacritic: 87/100
AllMusic:
The A.V. Club: B+
Pitchfork: 8.5/10
PopMatters: 9/10
Kappaleet

House of Balloons kappalelista
High for This – 4.07
What You Need – 3.26
House of Balloons / Glass Table Girls – 6.47
The Morning – 5.15
Wicked Games – 5.25
The Party & The After Party – 7.39
Coming Down – 4.55
Loft Music – 6.04
The Knowing – 5.41
2012 Trilogy-julkaisun bonuskappale
Twenty Eight – 4.18
Listasijoitukset

| Lista (2015–2024) | Sijoitus | Lähde |
| --- | --- | --- |
|  Belgian lista (Ultratop Wallonia) | 40 |  |
|  Billboard 200 | 113 |  |
|  Top Album Sales (Billboard) | 10 |  |
|  Top R&B/Hip-Hop Albums (Billboard) | 37 |  |
|  Portugalin lista (AFP) | 139 |  |
Karl C. Sandberg

Karl Christian Sandberg (7. maaliskuuta 1931 Salt Lake City, Utah  – 26. huhtikuuta 2000 St. George, Utah) oli yhdysvaltalainen ranskan kielen tutkija, joka toimi Macalester Collegen professorina vuosina 1968–1992. Hänen kunniakseen nimettyä palkintoa jaetaan Macalester Collegen oppilaille, jotka ovat perehtyneet ranskalaiseen kulttuuriin ja filosofiaan. Hän kiinnostui ranskan kielestä toisen maailmansodan jälkeen tehtyään lähetystyötä myöhempien aikojen pyhien Jeesuksen Kristuksen kirkolle. Hän valmistui tohtoriksi vuonna 1960 Wisconsinin yliopistosta. Sittemmin hän opetti muun muassa Duke Universityssa, Arizonan ja Minnesotan yliopistoissa. Hänet tunnetaan oppikirjastaan French for Reading: A Programmed Approach.
Teoksia

Sandberg, Karl C.: Faith and reason in the throught of Pierre Bayle 1670-1697.  (Väitöskirja)  University of Wisconsin, 1960.
Sandberg, Karl C.: At the crossroads of faith and reason : an essay on Pierre Bayle.  Tucson:  University of Arizona Press, 1966.
Sandberg, Karl C; Tatham, Eddison C.: French for Reading.  Upper Saddle River, N.J:  Pearson, 1968.  ISBN 0133316033
Sandberg, Karl C; Brown, Thomas H.: Conversational English.  Waltham, Mass.:  Blaisdell Pub. Co, 1969.  ISBN 9780471000501
Sandberg, Karl C; Wendel, John R.: German for Reading : A Programmed Approach for Graduate and Undergraduate Reading Courses.  Englewood Cliffs, N.J:  Prentice Hall, 1973.  ISBN 0133540197
Sandberg, Karl C; Zask, Georges: Le français à propos.  New York:  Wiley, 1983.  ISBN 9780471077909
Sandberg, Karl C.: Ça marche! : cours de français communicatif.  New York:  Macmillan, 1990.  ISBN 9780024055705
Sandberg, Karl; Franco, Fabiola: Spanish for Reading: A Self-Instructional Course.  Hauppauge, N.Y:  Barrons Educational Series, 1998.  ISBN 0764103334
Peter Minuit

Peter Minuit
Peter Minuit (myös Minnewit; noin 1580 – kesäkuussa 1638) oli hollantilainen merimies ja siirtokunnan kuvernööri. Legendan mukaan 1626 hän osti Manhattanin Canarsee-intiaaneilta noin 24 dollarin arvoisilla helyillä ja perusti paikalle Uuden Amsterdamin eli nykyisen New Yorkin kaupungin. Todellisuudessa Canarsee-intiaanit olivat Brooklynista, ja Manhattania hallitsivat Wappinger-intiaanit. Viimeksi mainitut eivät olleet tyytyväisiä ohi heidän käsiensä tehtyyn vaihtokauppaan ja taistelivat myöhemmin alankomaalaisia vastaan Kuvernööri Kieftin sodassa.
Myöhemmin Minuit siirtyi Ruotsin palvelukseen ja ryhtyi ruotsalaisten siirtolaisten kahden aluksen päälliköksi. Siirtolaiset perustivat Delawarejoen rannalle Uusi Ruotsi -nimisen yhdyskunnan. Hän katosi pyörremyrskyssä ollessaan kauppamatkalla Länsi-Intiassa.
Sulo Wuolijoki

| Sulo Wuolijoki |
| --- | --- |
 Sulo Wuolijoki 1910-luvulla.
Kansanedustaja
 22.5.1907–1.2.1914  
Ryhmä/puolue:  SDP
Vaalipiiri:  Hämeen eteläinen
Henkilötiedot
Syntynyt: 12. huhtikuuta 1881 Hauho
Kuollut: 24. kesäkuuta 1957 (76 vuotta) Luopioinen
Ammatti:  juristi, toimittaja
Sulo Ilmiö Wuolijoki (12. huhtikuuta 1881 Hauho – 24. kesäkuuta 1957 Luopioinen) oli suomalainen juristi, toimittaja ja poliitikko, joka toimi SDP:n kansanedustajana vuosina 1907–1914.
Elämä > Lapsuus ja nuoruus

Sulo Wuolijoki oli syntyisin Vuolijoen kartanosta Hauholta. Hänen isänsä oli rusthollari ja valtiopäivämies Juho Wuolijoki, s. 1843, ja äitinsä Serafina Antintytär Lagervik, s. 1851 Kärkölän Hähkäniemessä. Myös hänen veljensä Wäinö Wuolijoki oli tunnettu poliitikko.
Sulo Wuolijoki tuli Jyväskylän lyseoon 1897 viidennelle luokalle, jossa hänen luokkatovereinaan olivat muun muassa Edvard Gylling, Martti Kovero ja Otto Wille Kuusinen. Tällä yhteydellä oli myöhemmin suuri merkitys hänen poliittisella urallaan. Sulo Wuolijoki kävi Jyväskylän lyseota 1897–1900, jolloin hän muutti Helsinkiin ja pääsi ylioppilaaksi Suomalaisesta normaalilyseosta 1901. Hän opiskeli Helsingin yliopistossa, valmistui filosofian kandidaatiksi 1907. Hän oli perustamassa 1905 yhdessä vanhojen koulutoveriensa Edvard Gyllingin, Martti Koveron ja Otto Wille Kuusisen sekä veljensä Wäinön kanssa Ylioppilaiden Sosialidemokraattista Yhdistystä ja Sosialistista Aikakauslehteä.
Elämä > Politiikkaan

Wuolijoki ryhtyi aktiiviseksi sosiaalidemokraattiseksi poliitikoksi suurlakon jälkeen ja toimi kansanedustajana 1907–1914. Tällöin hän tuli tunnetuksi erityisen aktiivisena Laukon kartanon torpparien puolustajana heidän häätökiistassaan vuonna 1907. Torpparikysymyksiin hän oli tutustunut erityisesti koulutoveriensa Gyllingin ja Koveron välityksellä, jotka molemmat aikoinaan väittelivät torpparikysymyksistä.
Wuolijoki kirjoitti 1905 suomenkieliset sanat kansainvälisen työväenliikkeen tunnuslauluun Kansainvälisen (Internationale) yhdessä Otto Wille Kuusisen, Yrjö Sirolan ja Pertti Uotilan kanssa.lähde?
Vuonna 1913 Sulo Wuolijoki vetäytyi aktiivipolitiikasta ja toimi sittemmin asianajajana, sanomalehtimiehenä ja kirjailijana Helsingissä ja Riihimäellä.
Elämä > Sisällissota

Sisällissodan käynnistyessä Wuolijoki vastusti aseellista kapinaa ja kieltäytyi hänelle tarjotusta tehtävästä kansanvaltuuskunnan raha-asiain valtuutettuna. Hieman myöhemmin Wuolijoki kuitenkin otti vastaan sihteerin tehtävän Suomen ja Neuvosto-Venäjän valtiosopimuksen neuvotelleessa komissiossa. Hän käytti neuvonantajinaan karelianistina tunnettua runoilijaa Eino Leinoa sekä karjalaista kirjailijaa Iivo Härköstä. Wuolijoki osallistui myös komission Pietarissa käymiin neuvotteluihin. Sodan jälkeen hänet vangittiin ja toimitettiin Isosaaren vankileirille, jossa pidettiin valkoisten ”poliittisesti vaarallisiksi” luokittelemia punaisia.
Perhe

Sulo Wuolijoki avioitui 1908 virolaisen ylioppilaan Ella Maria Murrikin kanssa. Avioliitto päättyi eroon 1923, mutta Ella otti käyttöön nimen Hella, jolla nimellä hänestä tuli tunnettu poliitikko ja näytelmäkirjailija sekä Yleisradion pääjohtaja.
Sulo ja Hella Wuolijoen tytär Vappu avioitui suurlähettiläs Sakari Tuomiojan kanssa. Heidän poikansa on Erkki Tuomioja.
Teokset

Kahdeksantuntinen työpäivä ; saksankielestä mukaillut Sulo Wuolijoki. Sosialidemokratinen puolue Suomessa / puoluehallinnon lentokirjasia n:o 3. Helsinki 1906
Tilattomat, ketä äänestätte!. Torpparien keskustoimikunnan lentokirjasia n:o 1. Kuopio 1906
Torppari mitä vaadit?. Sosialidemokratinen puolue Suomessa / puoluehallinnon lentokirjasia n:o 2. Helsinki 1906
Torpparit ja sosialistit. Torpparien keskustoimikunnan lentokirjasia n:o 2. Helsinki 1907
Laukon lakko : Ensimäisen kansaneduskunnan maatalousvaliokunnassa kertonut Maatalous valiokunnan kolmas sihteeri. Työväen sanomalehti-o.y., Helsinki 1908
Vai torpparien asiaa ne suomettarelaiset ajavat!. Sosialidemokratisia vaalijulkaisuja n:o 1. Sos.-dem. eduskuntaryhmä, Helsinki 1908
Vähän silmäin voidetta eli miten maatalousvaliokunta torpparien asiaa käsitteli vuosien 1907 ja 1908 valtiopäivillä ; jutellut Maatalousvaliokunnan kolmas sihteeri. Kansan lehti, Tampere 1908
Tiilenpäitä lukemassa 1920. E. Luoto, Turku 1920
Yksikamarisen arkielämää, muistelmia nykyisen eduskuntalaitoksen alkuajoilta. K. J. Gummerus Oy, Jyväskylä 1934
Torpparivapautus. Sos.-dem. puoluetoimikunta, Helsinki 1939
Hämeessä on voimaa, Suomen kirja, Helsinki 1943
Asianajoa ja politiikkaa. Suomen kirja, Helsinki 1945
Hämettä ja Hämäläisiä. Suomen kirja, Helsinki 1945
Kun minä olin asianajajana. Tammi, Helsinki 1948
Vaari muistelee. Kansankulttuuri, Helsinki 1954
Suomennoksia

Leo Tolstoi : Mitä on raha?. Vihtori Kosonen, Helsinki 1908, uusi painos Kirjokansi, Joensuu 2015
Prosper-Olivier Lissagaray : Parisin veripäivät eli Parisin kommunin historia v. 1871 ; suomentajat Sulo Vuolijoki ja Väinö Tanner, esipuhe Sulo Vuolijoki. Osuuskunta Kehitys, Pori 1908 (alkuteos Histoire de la Commune de 1871)
Leo Tolstoi : Työväenkysymyksestä. Vihtori Kosonen, Helsinki 1908
N. Roshkow : Venäjän maatalouskysymyksestä. Työväen sanomalehti-o.y., Helsinki 1908
Topias Huttari

Topias (Tobias) Huttari, kirjailijanimiä Lea Helo, L. Helo (29. tammikuuta 1907 Muja – 9. joulukuuta 1953 Petroskoi) oli inkeriläinen Neuvostoliitossa asunut opettaja ja runoilija, joka suomensi useita venäläisten klassikkojen ja neuvostokirjailijoiden teoksia.
Huttari opetti suomen kieltä ja kirjallisuutta Petroskoin kouluissa 1926–1928, ja samoihin aikoihin 1927 julkaistiin hänen ensimmäiset runonsa Soihtu- ja Punainen Karjala-lehdissä. Huttari oli Neuvostoliiton kirjailijaliiton jäsen vuodesta 1934.
Teoksia

Nuoret mielet, runokokoelma. 1930
Astun yli, runokokoelma. 1931
Karjalan metsissä kasvaa paperia, runovihko lapsille.
Punainen armeija – vartija valpas, runovihko lapsille. 1933
Jokea voittamassa, kertomus Syvärin voimalaitoksen rakentamisesta. 1933
Runoja. 1936
Laulu keväälle. 1940
Minun maani. 1947
Valitut runot. 1956
Kertomuksia ja kuvauksia. 1962
Jumalat remontissa. 1992
Carlos Strandberg

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Sergio Carlos Strandberg
Syntymäaika: 14. huhtikuuta 1996 (ikä 28)
Syntymäpaikka: ,  Ruotsi
Pelipaikka: hyökkääjä
Pituus: 187 cm
Seura
Seura: TsSKA Moskova
Pelinumero: 97
Junioriseurat
2002-2004: Backa IF
2005-2011: Hisingsbacka FC
2012-2013: BK Häcken
Seurat
| Vuodet | Seura | O | (M) |
| 2013-2014 | BK Häcken | 30 | (9) |
| 2015- | TsSKA Moskova | 10 | (3) |
| 2015 | FC Ural | 2 | (0) |
| 2016 | AIK | 12 | (7) |
| 2017 | Club Brugge | 0 | (0) |
| 2017 | KVC Westerloo | 5 | (1) |
| 2017-2018 | Malmö FF | 29 | (9) |
| 2019 | Örebro SK | 19 | (11) |
| 2019-2020 | Al-Hazem | 41 | (14) |
| 2020-2021 | Abha | 28 | (16) |
| 2022-2023 | Al-Sailya | 30 | (12) |
| 2023- | Hatayspor | 31 | (7) |
Maajoukkue
| 2013 | Ruotsi U17 | 7 | (1) |
| 2013-2015 | Ruotsi U19 | 13 | (4) |
| 2015- | Ruotsi U21 | 1 | (2) |
 Seurajoukkueuran tilastot kattavat vain kansalliset sarjat, päivitetty 6. heinäkuuta 2015.  Maajoukkueuran tilastot päivitetty 6. heinäkuuta 2015.
Carlos Strandberg (s. 14. huhtikuuta 1996 Ruotsi) on ruotsalainen jalkapalloilija, joka edustaa Turkin Superliigassa pelaavaa Hatayspor. Hän on pelipaikaltaan hyökkääjä. Hän on pelannut myös Ruotsin nuorisomaajoukkueissa.
Ura > Seurajoukkueura

Mosambikilaisen sukutaustan omaava Strandberg aloitti ammattilaisuransa vuonna 2011 Hisingsbackan joukkueessa seitsemännessä divisioonassa 15-vuotiaana. Hän siirtyi vuonna 2012 BK Häckeniin, jossa hän teki debyyttinsä aikuisten joukkueessa vuonna 2013. Strandberg pelasi seuran paidassa 30 ottelua tehden yhdeksän maalia. Kesällä 2014 Strandberg oli lähellä siirtyä Dortmundiin, mutta miehen lääkärintarkistus epäonnistui. Helmikuussa 2015 Strandberg siirtyi Venäjän valioliigan TsSKA Moskovan riveihin. Syksyllä 2015 hän meni lainalle FC Uraliin, mutta siellä pelaaja pelasi vain kahdessa ottelussa. Maaliskuussa 2016 Strandberg meni taas lainalle, tällä kertaa takaisin kotimaahan, AIK:hon. Kaudella 2016 Strandberg iski 7 maalia 12 otteluissa Allsvenskanissa. Tammikuussa 2017 Strandberg kirjoitti jälleen sopimuksen ulkomaissa, tällä kertaa Club Bruggeen Belgiassa. Sopimus oli neljävuotinen, mutta lyhyen lainan Westerloossa jälkeen, Malmö FF osti Strandbergin takaisin Ruotsiin. Kahden vuoden jälkeen oli taas edessä laina, tällä kertaa Örebro SK:hon. Syksyllä 2019 Strandberg muutti Saudiseuraan Al-Hazemiin, ensin lainalla ja myöhemmin tuli oikea siirto. Myös Al-Hazemissa Strandberg lainattiin toiseen seuraan, tällä kertaa Abha:an samassa liigassa. Kausi Abhassa oli yksi Strandbergin parhaista. Vuonna 2022 pelaaja siirtyi Qatarin Al-Sailiya SC riveihin, missä hän teki 12 maalia kaudessa. Otteet Lähi-Idässä vakuuttivat turkkilaisseura Hataysporia, ja Strandberg teki sopimuksen Antakyan rannan lähellä sijaisevaan seuraan. Hatayspor oli ruotsalaishyökkääjälle jo uran kolmastoista seura.
Ura > Maajoukkueura

Strandberg valittiin edustamaan Ruotsia alle 17-vuotiaiden MM-kisoihin 2013. Kisoissa Ruotsi voitti pronssia ja Strandberg teki yhden maalin, pronssiottelussa Argentiinaa vastaan. Vuonna 2013 hän teki myös debyyttinsä alle 19-vuotiaiden maajoukkueessa, jota hän edusti vuoteen 2015 asti tehden 13 ottelussa neljä maalia. Kesäkuussa 2015 Strandberg debytoi alle 21-vuotiaissa tehden avausottelussaan heti kaksi maalia. Strandberg ei ole vielä saanut kutsun Ruotsin A-maajoukkueeseen.
Käännös suomeksi
Eva Biaudet

| Eva Biaudet |
| --- | --- |
 Biaudet hallituspuolueiden ilmastokokouksessa vuonna 2020.
Suomen peruspalveluministeri
 Lipposen II hallitus 19.4.2002–17.4.2003  
Edeltäjä:  Osmo Soininvaara
Seuraaja:  Liisa Hyssälä
 Lipposen II hallitus 15.4.1999–14.4.2000  
Edeltäjä:  Terttu Huttu-Juntunen (ministeri sosiaali- ja terveysministeriössä)
Seuraaja:  Osmo Soininvaara
Kansanedustaja
 22.3.1991–31.12.2006, 22.4.2015–  
Ryhmä/puolue:  ruotsalainen eduskuntaryhmä
Vaalipiiri:  Helsingin vaalipiiri
Henkilötiedot
Syntynyt: 27. helmikuuta 1961 (ikä 63)  Helsinki
Kansalaisuus:   suomalainen
Puoliso:  Thomas Forsström
Lapset:  4
Tiedot
Puolue:  Ruotsalainen kansanpuolue
Sotilaspalvelus
Sotilasarvo:   Suomen Leijonan komentaja (SL K)   ritari (chevalier)   Sotainvalidien ansioristi
Eva Rita Katarina Biaudet (IPA: [bioˈdeː], s. 27. helmikuuta 1961 Helsinki) on suomalainen poliitikko. Hän on ollut RKP:n kansanedustaja 1991–2006 ja vuodesta 2015. Hän oli Lipposen II hallituksen peruspalveluministeri 1999–2000 ja 2002–2003 ja RKP:n presidenttiehdokas 2012.
Biaudet on ollut myös Etyjin ihmiskaupan vastaisen toiminnan erityisedustaja. Ennen valintaansa uudelleen eduskuntaan vuonna 2015 hän työskenteli yhdenvertaisuusvaltuutettuna.
Tausta ja yksityiselämä

Eva Biaudet’n isän suku on sveitsinranskalainen. Katolilaisen kirkon tutkija Henry Biaudet oli Biaudet’n isosetä.
Biaudet kirjoitti ylioppilaaksi Nya svenska samskolanista ja opiskeli oikeustiedettä Helsingin yliopistossa, mutta keskeytti opinnot siirtyessään politiikkaan.
Biaudet elää avoliitossa Thomas Forströmin kanssa. Pari muutti yhteen vuonna 2000. Biaudet'lla on neljä lasta, joista yksi on yhteinen Forströmin kanssa. Kolme lapsista on Biaudet'n edellisestä liitosta.